**ОТЧЕТЕН ДОКЛАД**

**на НЧ „Земеделец – 1903” село Панайот Волов**

**за 2022 година**

Уважаеми, дами и господа,

ЧИТАЛИЩЕТО – място, където хората общуват. Четат, споделят своите занимания по интереси, създават любителско изкуство и празнуват.

1. **Дейност на Читалищното настоятелство:**

През отчетния период ЧН е провело шест заседания за обсъждане на възникнали проблеми и отчитане на извършените дейности. За поддръжката и обогатяването на материално-техническата база. Определяне датите, мястото и начина на финансиране на по големите мероприятия. При провеждане на мероприятия съвместно с другите институции в селото – кметство и църква, в заседанията участват кмета и членове на църковното настоятелство.

Взетите решения са протоколирани.

1. **Библиотечна дейност:**

В читалищната библиотека „Чудомир”, освен предлагането на книги за четене в дома и читалнята, предлагаме свободен достъп до интернет чрез две компютърни клетки за клиенти и копиране. За да могат заетите през деня да ползват услугите ни, библиотеката отваря и през почивните дни с предварителна уговорка по телефона.

Библиотечния фонд е 5 323 библиотечни единици /книги/. Новонабавените книги през 2022 година са 142 бр. От тях 12 бр. закупени със собствени средства на стойност 92 лева; 95 тома са закупени по проект на МК на стойност 1393 лева и 78 броя дарени от Димитър Ботев, Явор Хубанов, Цветомир Камбуров и община Шумен. Абонамент за периодичен печат 2 броя.

Броят на читателите е 78; ново регистрирани – 9.

Брой посещения за дома – 1036, в читалнята – 162.

Изнесените лекции и беседи са 5 по темите: здраве, спорт, литература, история и българските традиции и обичаи.

През лятото за най-малките един път седмично се организира „Детска читалня” – каки и батковци четат книжки на малчуганите в приятната обстановка сред книгите.

1. **Културно – масова дейност:**

Читалището е единствената културна институция в населеното място. То е място за социални контакти. Тук се пазят и пресъздават народните традиции и обичаи.

Клубната дейност се осъществява от два клуба:

* „Градинарство”
* „Обичам да плета”

Разполагаме с два певчески състава, Дует и индивидуален изпълнител.

* ФГ „Детелини”
* Фдует „Вълкови”
* Ф Т Г
* ВГ за популярни песни „Пей сърце”
* Солист Русанка Генова

Те участват във всички празници организирани от читалището, поддържат традициите, пресъздават обичаите. Представят селото ни на събори и фестивали в страната и чужбина.

Проведените културни мероприятия през 2022 г. са:

* Изложба на плетива за бебета и деца – клуб „Обичам да плета”;
* Бабин ден – традиционен празник;
* Трети март – Национален празник на България – с венци и цветя пред паметника на Панайот Волов в центъра на селото.

Четвърта поредна година - хоро на мегдана за единение на всички българи.

* Традиционен конкурс за рисунка на асфалт „Ваканция здравей”
* Детско парти – награждаване на отличените в конкурса „Ваканция здравей”, обсъждане на летните занимания и избиране на дестинация за лятната екскурзия.
* „Цветна Феерия” – емблематичен празник на селото.

Организиран и проведен съвместно с кметството и църквата. Празникът се осъществи по следния начин – клуб „Градинарство” организира базара за цветя. Празничен концерт и народно веселие в парка пред библиотеката. След това всички се преместиха в църковния храм Света „Петка”, където отец Васил отслужи молебен за здраве и тържествен оброк за здраве на дарителите за ремонта на църквата, и всички жители на селото.

* Това лято децата се обучаваха да играят тенис на маса. На две маси в големия салон на читалището всеки работен ден от седмицата по три часа. Под вещото ръководство на Илиян Стойчев.
* Традиционната екскурзия до исторически обект в региона бе до град Велики Преслав. Децата посетиха историческия музей, двореца и златната църква на Симеон. Отидохме и до чешмата на Радула, където г-жа Златина Асенова от НЧ „Пробуда”град Шумен им разказа легендата за построяването на тази чешма.
* През цялото лято имаше много спортни занимания и забавни игри.
* От дълги години в читалището се събират материали и снимки за историята на селото. През 2021 година успяхме да заснемем филма „Село с името на Волов – вчера, днес и утре” той бе представен по повод „Денят на селото”. На представянето дойдоха от Швейцария потомците на най големите благодетели на селото ни – Хаджи Симеонко и внукът му Симеон Симеонов / за тези, които не знаят / По идеи на Хаджи Симеонко и неговите сказки за модерно земеделие се създава читалището. След години в негова чест внукът му Симеон Симеонов построява сградата и я дарява на Читалищното настоятелство за културен дом.
* Празника „Ден на моето село” - Празничен концерт в салона на читалището.
* Годината завърши с традиционното Коледно –новогодишно тържество. Коледен концерт, парти игри, DJ и танци до зори, подаръци за малки и големи и много веселба. И както винаги салонът се оказа тесен.

Участия на читалищните колективи във фестивали и събори през 2022 година:

Певческите формации с много ентусиазъм и репетиции се подготвяха за фестивали и събори.

* Първото участие бе в края на пандемията през април Виртуален събор „С песни и танци Мадара ни събира въпреки всичо”
* ФГ „Детелини” -второ място и сребърен медал на НФС „Автентичност и съвремие” гр. Попово
* ФГ „Детелини” – второ място и сребърен медал на НФ „Напевите на Янтра” с. Стърмен, област Русе
* Фолклорен дует „Вълкови” – грамота за отлично представяне НФ „Напевите на Янтра”
* ВГ „Пей сърце” – първо място и златен медал на НФ „Напевите на Янтра”
* ФГ „Детелини” – най голямата награда Купата на фестивала „Цветове и ритми” гр. Тулча – Румъния

Председател: ……………………………..

/ Илиян Стойчев/

Секретар: ………………………………….

/ Нели Хубанова /